STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.45 | 2021.gada 24.maijā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | J.Reinsone |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | L.Stauvere |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Finanšu ministrijas pārstāve | − | I.Braunfelde |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | M.Ludbāržs |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāve | − | D.Dambīte |
| Izglītības un zinātnes ministrijas pārstāve | − | A.Rudzīte |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāvis | − | U.Berķis |
| Izglītības un zinātnes ministrijas pārstāve | − | R.Gintaute-Marihina |
| Izglītības un zinātnes ministrijas pārstāve | − | I.Terinka |
| Izglītības un zinātnes ministrijas pārstāve | − | L.Lejiņa |
| Kultūras ministrijas pārstāve | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | A.Gavrilova |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas pārstāvis | − | K.Bērziņš |
| Veselības ministrijas pārstāve | − | J.Feldmane |
| Veselības ministrijas pārstāve | − | A.Jurševica |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavlova |
| Valsts kancelejas pārstāve | − | D.Holma |
| Valsts kancelejas pārstāve | − | Z.Ozola |
| Valsts kancelejas pārstāve | − | E.Diure |
| Pārresoru koordinācijas centra pārstāvis | − | V.Vesperis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Dundure |
| Valsts ugunsdzēsības un glābšanas dienesta pārstāvis | − | M.Baltmanis |
| Valsts policijas priekšnieks | − | A.Ruks |
| Valsts policijas pārstāvis | − | L.Arājs |
| Valsts robežsardzes pārstāvis | − | I.Ruskulis |
| Rīgas pašvaldības policijas pārstāvis | − | A.Aronovs |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Izglītības un zinātnes darbinieku arodbiedrības priekšsēdētāja | − | I.Vanaga |
| Latvijas Darba devēju konfederācijas ģenerāldirektore | − | L.Meņģelsone |
| Latvijas Darba devēju konfederācijas pārstāve | − | I.Kiukucāne |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Tirdzniecības un rūpniecības kameras pārstāve | − | K.Zariņa |
| Rīgas domes pārstāve | − | I.Kondrāte |
| Latvijas Zinātņu akadēmijas pārstāvis, profesors | − | I.Kalviņš |
| Latvijas Tūrisma aģentu un operatoru asociācijas pārstāve | − | A.Jokste |
| Latvijas Tūrisma aģentu un operatoru asociācijas pārstāve | − | A.Trupovniece |
| Latvijas Viesnīcu un restorānu asociācijas pārstāve | − | S.Graikste |
| Tūrisma pētniecības centra vadītājs | − | Ē.Lingebērziņš |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Pieņemt zināšanai sēdes vadītāja apskatu par epidemioloģiskās drošības situāciju Baltijas valstīs.
3. Pieņemt zināšanai Iekšlietu ministrijas sagatavoto informāciju par iknedēļas statistiku un veiktajiem kontroles pasākumiem saistībā ar Covid-19 infekcijas izplatības ierobežošanai noteikto pasākumu neievērošanu.
4. Veselības ministrijai organizēt tikšanos ar Iekšlietu ministriju, lai no epidemioloģiskās drošības aspekta izvērtētu un pārskatītu nepieciešamos resursus un apmēru kontroles funkcijas turpināšanai.
5. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem noliktavās.
6. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem un plānotajām piegādēm.
7. Konceptuāli atbalstīt Izglītības un zinātnes ministrijas sagatavotos grozījumus Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) (bērnu nometnes un izglītības iestāžu izlaidumi). Izglītības un zinātnes ministrijai steidzami saskaņot ar Veselības ministriju noteikumu projekta redakciju jautājumā par masku lietošanu diennakts bērnu nometnēs darbiniekiem un pavadošajām personām izlaidumos, un saskaņoto noteikumu projektu iesniegt izskatīšanai Ministru kabineta sēdē.
8. Ņemot vērā starpinstitūciju sadarbības koordinācijas darba grupas dalībnieku viedokļus, Veselības ministrijai izvērtēt sagatavoto grozījumu noteikumos Nr.360 (psiholoģiskā atbalsta terapijas grupas, medicīnas tūrisms) virzību izskatīšanai Ministru kabineta sēdē un jautājumu par medicīnas tūrisma regulējumu kopīgi izvērtēt arī ar Valsts robežsardzi. Jautājumu turpināt izskatīt starpinstitūciju sadarbības koordinācijas darba grupas 2021.gada 31.maija sēdē.
9. Pieņemt zināšanai Izglītības un zinātnes ministrijas pārstāvja sniegto informāciju par sagatavotajiem grozījumiem noteikumos Nr.360 saistībā ar Saeimas 2021. gada 20. maija paziņojumu "Par 2021. gada Pasaules čempionāta hokejā vīriešiem norisi ar skatītājiem klātienē".
10. Konceptuāli atbalstīt Izglītības un zinātnes ministrijas sagatavotos grozījumus noteikumos Nr.360 (sports) attiecībā uz starptautisko sporta sacensību izlašu sportistu dalībnieku vecumu (15 gadu vietā nosakot 10 gadus) un sporta nometnēm. Pašreiz netiek atbalstīts regulējums ārtelpu sporta sacensību atsākšanai. Izglītības un zinātnes ministrijai precizēt noteikumu projektu, vienādojot bērnu nometņu regulējumu, un precizēto noteikumu projektu iesniegt izskatīšanai Ministru kabineta sēdē.
11. Konceptuāli atbalstīt Ekonomikas ministrijas sagatavotos grozījumus noteikumos Nr.360 attiecībā uz robežšķērsošanas nosacījumiem Valkas / Valgas iedzīvotājiem. Ekonomikas ministrijai precizēt noteikumu projekta anotāciju atbilstoši Tieslietu ministrijas komentāriem. Regulējumu par ielu tirdzniecību un tirdzniecības vietu atvēršanu pilnā apjomā, sasniedzot saslimšanas rādītāju 320 gadījumi uz 100 000 iedzīvotāju, turpināt izskatīt starpinstitūciju sadarbības koordinācijas darba grupas 2021.gada 26.maija sēdē.
12. Konceptuāli atbalstīt Ekonomikas ministrijas sagatavotos grozījumus noteikumos Nr.360 (ieceļotāju testēšana). Ekonomikas ministrijai svītrot normu par iespēju veikt antigēna testu, paredzot, ka ieceļojot Latvijā nekavējoties veic tikai polimerāzes ķēdes reakcijas testu (PĶR tests) un testa rezultāti izolēti no pārējiem tiek sagaidīti dzīvesvietā, vai, ja izolācija nav iespējama – tūrisma mītnē. Precizēto noteikumu projektu nosūtīt ministrijām atkārtotai izvērtēšanai un noteikumu projektu iesniegt izskatīšanai Ministru kabineta sēdē.
13. Ņemot vērā, ka Veselības ministrija nav iepazinusies ar Izglītības un zinātnes ministrijas sagatavotajiem grozījumus noteikumos Nr.360 (pieaugušo izglītība), noteikumu projektu izskatīt starpinstitūciju sadarbības koordinācijas darba grupas 2021.gada 26.maija sēdē.
14. Ministrijām kārtējā starpinstitūciju sadarbības koordinācijas darba grupas sēdē izskatāmos tiesību aktu projektus iesniegt savlaicīgi, lai līdz sēdes sākumam ir iespēja ar tiem iepazīties un formulēt savu viedokli.
15. Pieņemt zināšanai Kultūras ministrijas sniegto informāciju par saņemto vēstuli no Rīgas domes Juridiskās pārvaldes – sniegt vērtējumu, vai SIA “Deep White” plānotās aktivitātes jūnijā saistībā ar tās sadarbības partnera TC “Alfa” 20 gadu jubilejas atzīmēšanu būtu atbalstāmas no epidemioloģiskās drošības viedokļa, un atzīt, ka nedz no spēkā esošā regulējuma, nedz no epidemioloģiskās drošības viedokļa publisku pasākumu organizēšana pašreiz nav atļauta.
16. Pieņemt zināšanai Ekonomikas ministrijas pārstāvja priekšlikumu izvērtēt iespēju 2021.gada vasaras mēnešos īstenot Baltijas “burbuli” un grupas dalībnieku viedokļus par vienotu izņēmumu ieviešanas iespējām. Jautājumu turpināt izskatīt starpinstitūciju sadarbības koordinācijas darba grupas 2021.gada 31.maija sēdē.
17. Pieņemt zināšanai grupas dalībnieku sākotnējos viedokļus priekšlikumiem par rīcības plānu un pasākumiem pandēmijas pārvaldībai 2021.gada vasaras/rudens periodā (prognozēšana, scenāriji, plānošana). Pārresoru koordinācijas centra vadītajai ekspertu grupai nodefinēt iespējamās sagaidāmās situācijas un balstoties gan uz savu iepriekšējo pieredzi, gan citu valstu pieredzi sagatavot ieteikumus rīcībpolitikai un primārajiem ierobežojumiem, un iesniegt tos izskatīšanai starpinstitūciju sadarbības koordinācijas darba grupas sēdē.
18. Pieņemt zināšanai Veselības ministrijas pārstāvju sniegto informāciju par sagatavotajiem grozījumiem noteikumos Nr.360 (digitālais zaļais sertifikāts; vakcinācijas priekšrocības; pakalpojumi). Veselības ministrijai precizēto noteikumu projektu steidzami nosūtīt ministrijām un sadarbības partneriem izvērtēšanai, un ministrijām un sadarbības partneriem priekšlikumus noteikumu projekta papildināšanai līdz 2021.gada 26.maija plkst. 9.00 nosūtīt Veselības ministrijai. Precizēto noteikumu projektu izskatīt starpinstitūciju sadarbības koordinācijas darba grupas 2021.gada 26.maija sēdē.
19. Pieņemt zināšanai Veselības ministrijas pārstāves sniegto informāciju, ka ir sagatavoti grozījumi noteikumos Nr.360 attiecībā uz pirmās palīdzības apmācības kursa apgūšanu (nevakcinēti apmācāmie – individuāli; vakcinēti – grupās pa pieci) un tie tiks nosūtīti ministrijām izvērtēšanai.

Sēdi slēdz plkst. 19.15

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu